**Előterjesztés Mucsfa Község Önkormányzata Képviselő-testületének 2023. május 30-i ülése 7. napirendi pontjához:**

**Döntés a Völgységi Önkormányzatok Társulásának 2022. évi zárszámadásáról**

**Előadó**: Katona Csaba polgármester

**Tisztelt Képviselő-testület!**

Az államháztartásról szóló 2011. évi CXCV. törvény 91. § (1)-(3) bekezdésében foglalt kötelezettség alapján terjesztem elő a Völgységi Önkormányzatok Társulása (továbbiakban: Társulás) 2022. évi költségvetésének végrehajtására vonatkozó beszámolót.

A Társulás a 2022. évi gazdálkodásról szóló, részletes költségvetési beszámolót elkészítette, azt a Magyar Államkincstárhoz határidőre megküldte, ennek adatai alapján állítottuk össze jelen beszámo

lót.

A Völgységi Önkormányzatok Társulása Társulási Tanácsa (továbbiakban: Társulási Tanács) a Társulás 2022. évi költségvetését a 7/2022. (II.18.) VÖTth. határozatával fogadta el, melyet az év során az alábbi határozatokkal módosított:

- 18/2022. (IX.9.) VÖTth. határozatban az ágazati pótlék kifizetéséhez érkezett központi forrás rendezésére, az egyes előirányzatok között átvezetésre, valamint a szakképzési hozzájárulás miatti módosításra került sor.

- 32/2022. (XII.13.) VÖTth. határozatban a költségvetés előirányzatainak teljesítési adatai alapján került sor az intézmény költségvetése egyes előirányzatainak a várható kifizetéseket alapul vevő módosítására. Támogatás került jóváhagyásra a vásárolt élelmezés, valamint a karbantartási kiadásokra.

- 8/2023. (III.31.) VÖTth. határozatban a saját hatáskörben végrehajtott módosítások költségvetési határozaton történő átvezetésére került sor.

A Társulási Tanács a költségvetés I. félévi végrehajtásáról szóló tájékoztatót 2022. szeptember 3-án tárgyalta, melynek tudomásul vételéről szóló döntést a 19/2022. (IX.9.) VÖTth. határozat tartalmazza.

**1. A költségvetési előirányzatok teljesítése**

A költségvetés a Társulás, valamint az általa fenntartott Bonyhádi Gondozási Központ (továbbiakban: intézmény) költségvetési előirányzatait foglalja magába, amelynek eredeti előirányzata 355.852.227.- Ft volt, a módosításokat követően 417.808.983.- Ft-ra változott.

A teljesített bevételek összege 416.907.419.- Ft, amely a módosított előirányzathoz viszonyítva 99,78 %-os teljesítésnek felel meg.

Az év során elszámolt kiadások összege 398.339.305.- Ft, teljesítési mutatója 95,34 %.

A bevételek és kiadások alakulását elkülönítetten mutatjuk be a Társulásra, valamint intézményére vonatkozóan.

**1.1. Bevételi előirányzatok teljesítése**

A bevételek megoszlása a Társulás és intézménye között az alábbiak szerint alakult:

**A Társulás bevételei:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Működési célú támogatások az államháztartáson belülről | 250.985.000.- | 301.713.047.- | 299.713.047.- | 99,33 |
| Működési bevételek | 35.860.000.- | 31.968.709.- | 32.576.306.- | 101,90 |
| Maradvány igénybevétele | 21.786.876.- | 21.786.876.- | 21.786.876.- | 100,00 |
| Összesen: | 308.631.876.- | 355.468.632.- | 354.076.229.- | 99,61 |

Az államháztartáson belüli működési támogatások között került megtervezésre eredeti előirányzatként 250.985.000.- Ft összegben Bonyhád Város Önkormányzata által igényelt és a Társulás részére tovább utalt állami támogatások összege, valamint a jelzőrendszeres házi segítségnyújtáshoz a támogatói okirat szerint igényelt forrás 2.714.000.- Ft-os összege.

Az előirányzat növekmény intézménynél felmerült összege 50.728.047.- Ft volt, amelyek az alábbi tételekből tevődött össze:

- Szociális ágazat pótléka, járuléka: 56.572.047.- Ft

- Személyi juttatás előirányzatának zárolása - 6.000.000.- Ft

- Személyi juttatás előirányzatának zárolása - 414.000.- Ft

- Vásárolt élelmezésre pótelőirányzata 1.270.000.- Ft

- Dologi kiadásra pótelőirányzata 1.300.000.- Ft

- Működési bevétel előirányzat emelése -2.000.000.- Ft

A működési bevételek összege a tagok által befizetett hozzájárulásokból származik. (Tagok1., Tagok2., Tagok3.) E címeken együttesen 35.860.000.- Ft tervezésére került sor. Előirányzat módosításra a Tagok3 csoportba tartozó bevételek esetében került sor. A 2021. évi elszámolása alapján a társult önkormányzatok részére együttesen nettó módon számítva 3.891.291.- Ft visszafizetés került számításra, majd az elszámolás elfogadását követően visszafizetésre. A teljesített bevételek összege 32.576.306.- Ft. A 607.597.- Ft összegű bevételi többlet a sátor bérbeadásából, valamint a hirdetési díjakból származik.

A Tagok 3 csoportban a Társulás által fenntartott intézmény működéséhez való hozzájárulások kerültek megtervezésre. A tervadat alapján két önkormányzatnak állt fenn fizetési kötelezettsége, melynek az érintettek maradéktalanul eleget tettek. A bevételi csoportban valamennyi jogcímet figyelembe véve egy önkormányzatnak állt fenn év végén tartozása, melynek összege 102.908.- Ft volt, rendezésére 2023. év elején került sor.

A maradvány igénybevétele és számviteli elszámolása az év során a tervezett összeg szerint megtörtént.

**A Gondozási Központ bevételei:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Működési célú támogatások az államháztartáson belülről |  | 12.475.000.- | 12.475.000.- | 100,00 |
| Működési bevételek | 44.055.000.- | 46.390.000.- | 46.880.839.- | 101,06 |
| Működési célú átvett pénzeszközök |  | 310.000.- | 310.000.- | 100,00 |
| Maradvány igénybevétele | 3.165.351.- | 3.165.351.- | 3.165.351.- | 100,00 |
| Összesen: | 47.220.351.- | 62.340.351.- | 62.831.190.- | 100,78 |

A Gondozási Központ bevételei összességében a módosított előirányzatok szerint, 100,78 %-os mértékben teljesültek.

A működési célú támogatások között a szakmunkástanulók képzése után igényelt összeg került elszámolásra.

Az intézmény a szakmunkástanulók gyakorlati képzőhelyeként működik. Foglalkoztatásuk alapján adó visszaigénylésre van lehetőség. Az év során 12.475.000.- Ft visszaigénylésére került sor, melynek összegéből a tanulók részére fizetendő juttatások, azok járuléka, valamint a dolgozók részére az év végi juttatás és járuléka került kifizetésre.

A működési bevételek az intézmény által nyújtott szolgáltatások ellenértékét tartalmazza, melynek eredeti előirányzatát a szolgáltatási díjak alapján 44.055.000.- Ft-ban határoztuk meg, annak módosítására két jogcímen került sor:

* Biztosítótól kapott kártérítés miatt 335.000.- Ft összegben.
* Bonyhád Város Önkormányzati Képviselő-testülete által a 10/2022.(VII.27.) önkormányzati rendeletben meghatározott térítési díjak emelése miatt 2.000.000.- Ft összegben.

A bevételi terv a módosított előirányzathoz viszonyítva 101,06 %-ban teljesült.

Egyéb átvett pénzeszközként vállalkozásoktól az intézmény által szervezett programok támogatására 310.000.- Ft érkezett.

A 2021. évi maradványból 332.951.- Ft összegű volt a TOP pályázathoz tartozó, míg 2.832.400.- Ft az intézményt érintő maradvány összege, melyek számviteli elszámolása a tervezett összeg szerint megtörtént.

**1.2. Kiadási előirányzatok teljesítése**

Az év során a társulásnál és az intézménynél együtt 398.339.305.- Ft kiadás merült fel, amely a módosított előirányzathoz viszonyítva 95,34 %-os mértékű teljesítésnek felel meg. A teljesített kiadások összege úgy a Társulásnál, mind a Gondozási Központnál a módosított előirányzat alatt maradt. A Társulásnál magasabb, az intézménynél alacsonyabb összeget képeznek az év végéig igénybe nem vett, még rendelkezésre álló tartalék előirányzatok, amelyek pénzforgalmi előirányzatoknál jellemző mértéknél alacsonyabb teljesítési mutatókat eredményeznek.

**A Társulás kiadásai:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Személyi juttatások | 200.000.- | 220.100.- | 220.079.- | 99,99 |
| Munkaadókat terhelő járulékok | 87.000.- | 36.900.- | 4.921.- | 13,33 |
| Dologi kiadások | 8.393.000.- | 8.423.000.- | 7.321.796.- | 86,93 |
| Egyéb működési célú támogatások államháztartáson belülre | 6.290.000.- | 6.290.000.- | 6.289.690.- | 99,99 |
| Egyéb működési célú támogatások államháztartáson kívülre |  | 2.900.000.- | 2.900.000.- | 100,00 |
| Tartalékok | 21.904.876.- | 15.113.585.- |  -  | -  |
| Beruházások | 50.000.- | 50.000.- | 35.500.- | 71,00 |
| Összesen: | 36.924.876.- | 33.033.585.- | 16.771.986.- | 50,77 |

A kiadások egyes elemei, azok teljesítése az alábbiak szerint alakult:

- Személyi juttatások között tervezésre a reprezentáció került 200.000.- Ft összegben. A kiadások a Társulási Tanácsi évközi és év végi ülések reprezentációja, valamint a Gondozási Központ jubileuma kapcsán merültek fel együttesen 220.079.- Ft összegben.

- A munkaadói járulékok között a cégtelefon, valamint a reprezentáció utáni adó és járulékteher került 87.000.- Ft összegben tervezésre. A felmerült kiadások összege 4.921.- Ft volt.

Dologi kiadások:

- Üzemelési anyag a Társulás irodaszereinek és egyéb anyagköltségeinek (irodaszer, elem, toner) összegét tartalmazza. Ehhez tartozó előirányzat összege 126.000.- Ft volt, míg a felmerült kiadások 98.562.- Ft-ot képeztek.

- Informatikai szolgáltatásra 210.266.- Ft-ot számoltunk el, amely a honlap karbantartásának, valamint a költségvetés és beszámoló tanácsülési anyaga készítése programjának kiadását tartalmazza.

- Egyéb kommunikációs szolgáltatásként 39.000.- Ft tervezésére került sor, amely a mobiltelefon díját tartalmazza. A felmerült kiadások ezen a jogcímen is a tervezett alatt maradtak, összege 28.212.- Ft volt.

- A karbantartás kerete 79.000.- Ft volt, amely részlegesen csökkentésre került, a módosított előirányzat 49.000.- Ft összegű, kiadás e jogcím terhére nem merült fel.

- Szakmai tevékenységet segítő szolgáltatások 2.530.000.- Ft összegű kiadása a belső ellenőrzési feladatok ellátásáért fizetett díjat tartalmazza.

- Egyéb szolgáltatásra a rendelkezésre álló 2.361.000.- Ft kerettel szemben 2.191.572.- Ft-ot fizettünk ki. A költségek az újság kiadásával kapcsolatos szolgáltatások kiadásait, mint az írás, tördelés, keresztrejtvény összeállításának költségeit, valamint a posta és bankköltségeket tartalmazza.

- A reklám és propaganda kiadások a Völgységi Hírlevél 5 számának kiadásával kapcsolatos nyomda költségeket tartalmazzák. Ennek összege az elkülönített 1.903.000.- Ft- előirányzathoz viszonyítva 1.766.416.- Ft összegű.

 - Egyéb dologi kiadásként 39.000.- Ft előirányzathoz terhére a pénztári kifizetésekhez kapcsolódó kerekítési különbözet, közjegyzői díj, valamint egy koszorú költsége került elszámolásra együttesen 29.729.- Ft összegben.

- A működési célú előzetes ÁFA a felmerülő kiadások függvénye, amely esetében 1.116.800.- Ft előirányzattal szemben 466.439.- Ft kiadás merült fel. A maradványt az okozza, hogy a belső ellenőr ÁFA nélküli számlát nyújtott be.

A dologi kiadások összességében a tervezetthez képest kedvezően alakultak, a rendelkezésre álló 8.423.000.- Ft módosított előirányzattal szemben 7.321.796.- Ft kiadás került elszámolásra, a rendelkezésre álló előirányzatok elegendőek voltak.

Az egyéb működési célú támogatások között bérátadásként a társulási és a pénzügyi ügyintéző bér és járulékát terveztük meg együttesen 6.290.000.- Ft összegben. Ennek terhére teljesített kiadás a tényleges bérköltségek alapján 6.280.081.- Ft összegű volt. Fenti tétel mellett itt kerül elszámolásra a jelzőrendszeres házi segítségnyújtás 2020. évi elszámolását követően keletkezett 9.609.- Ft összeget képező visszafizetés összege.

- Közművelődési pályázatra évközi döntés alapján 2.400.000.- Ft kifizetésére került sor.

- Az Összefogás Közhasznú Alapítvány a 11/2022. (IV.08) VÖTth alapján egyszeri, 500.000.- Ft összegű támogatásban részesült.

A tartalékok előirányzata az alábbiak szerint alakult:

 adatok Ft-ban

|  |  |  |  |
| --- | --- | --- | --- |
| Megnevezés | Társulás (Tagok1.,2.) | Társulás (Tagok3.) | Összesen |
| Előirányzat: 01.01. | 7.823.782.-  | 14.081.094.- | 21.904.876.- |
| 9/2022. (IV.08.) határozat: Tagok 3. 2021. évi elszámolása |  | * 3.891.291.-
 | -3.891.291.- |
| 10/2022. (IV.08.) határozat: Közművelődési pályázat | * 2.400.000.-
 |  |  -2.400.000.- |
| 11/2022. (IV.08.) határozat:„Összefogás” Közhasznú Alapítvány támogatása | * 500.000.-
 |  | * 500.000.-
 |
| Állomány: 2022.12.31-én | 4.923.782.- | 10.189.803.- | 15.113.585.- |

A Társulás az év végén 15.113.585.- Ft összegű tartalékkal rendelkezett.

Az elszámolt **beruházási kiadások** összege egy irodai szék beszerzésének kiadását tartalmazza.

**A Gondozási Központ kiadásai:**

Az intézmény további kiadásai az alábbiak szerint teljesültek:

adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Személyi juttatások | 223.336.000.- | 275.274.500.- | 274.352.182.- | 99,66 |
| Munkaadókat terhelő járulékok | 30.293.000.- | 40.862.547.- | 39.589.578.- | 96,88 |
| Dologi kiadások | 63.292.000.- | 66.507.000.- | 65.963.908.- | 99,18 |
| Tartalékok | 1.226.351.- | 332.951.- |  | - |
| Beruházások | 780.000.- | 1.798.400.- | 1.661.651.- | 92,39 |
| Összesen: | 318.927.351.- | 384.775.398.- | 381.567.319.- | 99,17 |

Az intézmény személyi juttatásának eredeti előirányzata az év során az ágazatra vonatkozó szabályok alapján fizetendő járandóságok miatt ágazati pótlék, szakképzési hozzájárulás, valamint a szakképzéshez kapcsolódó kifizetések következtében emelkedett. Évközi határozat módosítással 6.000.000.- Ft zárolásra is sor került, melyet az munkaerőmozgáshoz tartozó, időlegesen be nem töltött álláshelyek bérének maradványa tett lehetővé.

A teljesített kiadások a módosított előirányzatok 99,66 %-át képezik.

Az intézmény engedélyezett álláshelyeinek száma 64 fő volt, a bérek tervezésénél ettől eltérően 61,75 főt vettünk figyelembe az intézményvezető javaslata alapján.

Kisebb összegű maradvány a közlekedéssel kapcsolatos költségtérítéseknél az év egy részére jellemző ingyenes közlekedés lehetősége miatt keletkezett.

Béren kívüli juttatásként a költségvetésben jóváhagyott személyenként és havonként 5.000.- Ft összegű juttatás kifizetésére került sor év közben. Az év végén a bevételeknél ismertetett szakképzés miatt visszaigényelt összeg terhére volt mód egyszeri juttatás biztosítására.

Az intézmény az évet 922.318.- Ft összegű bérmaradvánnyal zárta.

A munkaadókat terhelő járulékok előirányzat felhasználása a módosított előirányzat 96,88 %-át képezi.

Az előirányzatok módosítása a személyi juttatásoknál ismertetett jogcímekhez tartozóan folyamatosan megtörtént. Emellett szükségessé vált annak emelése a fizetendő rehabilitációs hozzájárulás fizetési kötelezettség tervezetthez képest jelentkező növekedése miatt, figyelemmel arra, hogy a rehabilitált foglalkoztatotti álláshelyet nem tudták betölteni. Az ehhez szükséges forrás a személyi juttatások közül került átcsoportosításra.

A dologi kiadásokra 63.292.000.- Ft összegű eredeti előirányzat tervezésére került sor, amely az év során az alábbi jogcímeken és összegekkel emelkedett:

* Káresemény kapcsán a biztosítótól kapott kártérítés terhére 335.000.- Ft-tal
* A szolgáltatói díj szeptember 1-i emelése miatt

 vásárolt élelmezés többletkiadására 1.270.000.- Ft-tal

* Megemelkedett üzemanyagárakra és gépkocsi javítási

költségekre 1.300.000.- Ft-tal

* Vállalkozásoktól átvett pénzeszköz terhére rendezvényekre 310.000.- Ft-tal.

A módosítást követően rendelkezésre álló előirányzatok elegendőek voltak, az ismertetett módosításokon túl további pótelőirányzatra nem volt szükség, az előirányzat felhasználása 99,18 %-os mértékű, a maradvány összege 543.092.- Ft összegű volt.

Beruházási kiadásra 780.000.- Ft került tervezésre, melyből mosógép, hűtőszekrény, porszívó és mosogatógép beszerzésére került sor. Az intézmény vezetője a pénzmaradványból rendelkezésre álló összege terhére a Perczel Mór utca 29. számú épületén nyílászáró cserét finanszírozott. Az e jogcímen elszámolt kiadások együtt 1.661.651.- Ft-ot képeztek.

Az intézmény előző évi pénzmaradványából képzett tartaléka 780.000.- Ft volt, melynek részleges felosztása a 2021. évről szóló beszámoló Társulási Tanács általi elfogadását követően megtörtént, az év végén 332.951.- Ft szabad rendelkezésű tartalék maradt.

Összegezve elmondható az intézmény gazdálkodásáról is, hogy az a rendelkezésre álló keretek között bonyolódott. A rendelkezésre álló előirányzatok az intézmény működéséhez elegendőek voltak, az intézmény évközi támogatási igénnyel az előzőekben ismertetett indokokon túl nem élt.

**Tisztelt Képviselő-testület!**

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet (Bkr.) 11. § (1) bekezdése alapján a költségvetési szerv vezetője a rendelet melléklete szerinti nyilatkozatban köteles értékelni a költségvetési szerv belső kontrollrendszerének minőségét. A költségvetési szerv vezetője a nyilatkozatot megküldi az irányító szerv vezetőjének.

A vezetői nyilatkozatot a zárszámadás előterjesztője a zárszámadási határozati javaslat tervezetével együtt terjeszti elő.

A Völgységi Önkormányzatok Társulása által fenntartott Bonyhádi Gondozási Központ vezetőjének nyilatkozatát az előterjesztés 13. számú mellékleteként csatoljuk.

Kérem a Tisztelt Képviselő-testületet, hogy a csatolt részletes tájékoztató alapján a Völgységi Önkormányzatok Társulása 2022. évi zárszámadására vonatkozó határozati javaslatot elfogadni szíveskedjen.

Kérem T. Képviselő-testületet, tárgyalja meg az előterjesztést és fogadja el a határozati javaslatot!

**Határozati javaslat:**

**Mucsfa Község Önkormányzata Képviselő-testületének /2023. (V. 30.) határozata a Völgységi Önkormányzatok Társulása 2022. évi költségvetése végrehajtásának elfogadásáról:**

1. Mucsfa Község Önkormányzatának Képviselő-testülete a Völgységi Önkormányzatok Társulása 2022. évi belső ellenőrzésre vonatkozó éves összefoglaló jelentést megtárgyalta, és a mellékelt szerinti tartalommal elfogadja.

2. Mucsfa Község Önkormányzatának Képviselő-testülete a Völgységi Önkormányzatok Társulása 2022. évi költségvetésének végrehajtásáról szóló beszámolót megtárgyalta és a határozat melléklete szerinti tartalommal elfogadta.

**Felelős:** Katona Csaba polgármester

**Határidő:** 2022. május 31. (a határozat közlésére)

**Mucsfa, 2023. május 15.**

 **Katona Csaba sk.**

 **polgármester**